Mette Kongshem

Mette Kongshem (født 7. mai 1941 i Oslo) er en tidligere norsk diplomat og politiker (H).

Hun er cand.mag. fra Universitetet i Oslo fra 1973 og var ansatt i Utenriksdepartementet 1974–2010. Kongshem har også vært stasjonert ved Norges FN-delegasjon i New York, statssekretær i Handels- og skipsfartsdepartementet 1981–1983, ambassaderåd ved Norges ambassade i Washington, D.C. 1984–1990, avdelingsdirektør i Utenriksdepartementet 1990–1996, Norges ambassadør i Tsjekkia 1996–1999, ekspedisjonssjef i Utenriksdepartementet 1999–2002 og Norges ambassadør i Organisasjonen for sikkerhet og samarbeid i Europa (OSSE) i Wien 2002–2007. Fra 2006 var hun Norges ambassadør i landene i Sentral-Asia

Kongshem er ridder av 1. klasse av St. Olavs Orden fra 1998, kommandør av Den Kongelige Norske Fortjenstorden og innehaver av flere utenlandske ordener.

Referanser

Eksterne lenker 
 

Norske ambassadører
Norges ambassadører til Tsjekkia
Statssekretærer fra Høyre
Statssekretærer i Regjeringen Willoch
Riddere av 1. klasse av St. Olavs Orden
Den Kongelige Norske Fortjenstorden
Personer fra Oslo